На основу члана 137. и 138. Закона о спорту, члана 31. Правилника о одобравању и финасирању програма којима се задовољавају потребе и интереси грађана у области спорта у општини Владичин Хан број 06-28/1/22-III од 07.04.2022 године, Правилник о измени и допуни Правилника о одбравању и финансирању програма којима се задовољавају потребе и интереси грађана у области спорта у општини Владичин Хан број 06-75/2/22-III од 09.09.2022 године, Друга измена Правилника о измени и допуни Правилника о одбравању и финансирању програма којима се задовољавају потребе и интереси грађана у области спорта у општини Владичин Хан број 06-30/18/23-III од 24.03.2023 године, члана 70. Статута општине Владичин Хан („Службени гласник Града Врања“, број 4/19 и 28/22), члана 12. и 30. Одлуке о Општинском већу општине Владичин Хан („Службени гласник Града Врања“, број 9/19), и члана 7. и 73. Пословника Општинског већа општине Владичин Хан („Службени гласник Града Врања“, број 31/20), по предлогу Комисије за оцену годишњих и посебних програма из области спорта број 401-176/23-III од 31.03.2023. године, Општинско веће општине Владичин Хан на седници одржаној дана 01.02.2024. године, донело је:

**РЕШЕЊЕ**

**О ОДОБРЕЊУ ГОДИШЊЕГ ПРОГРАМА ЖЕНСКОГ ОДБОЈКАШКОМ КЛУБА „МОРАВА“**

1. Додељују се средства женском одбојкашком клубу „Морава“ улица Владике Пајсија 6/8, матични број 17710907, ПИБ 105056441 у износу до 793.249,61 динара, из буџета општине Владичин Хан за програм из области спорта који се суфинансира из буџета општине Владичин Хан по по јавном позиву за финансирање годишњих и посебних програма у области спорта на територији општине Владичин Хан за 2024.годину број 06-37/1/23-III од 03.04.2023. године.
2. Обавезује се женски одбојкашки клуб „Морава“ да усклади финансијски план програма и план реализације програмске активности са висином додељених средстава и исти достави Општинском већу општине Владичин Хан, у року од осам дана, а пре закључења уговора о реализацији програма.
3. Пренос одобрених средстава, вршиће се, по закључењу уговора са председником Општине, преко посебног жиро рачуна број 840-21351763-50, Женског одбојкашког клуба „Морава“ код локалне Управе за трезор, а који ће се користити искључиво за средства из буџета општине Владичин Хан.

**О б р а з л о ж е њ е**

Општинско веће општине Владичин Хан расписало је јавни позив за финансирање годишњих и посебних програма у области спорта на територији општине Владичин Хан за 2024.годину број 06-37/1/23-III од 03.04.2023. године.

Средства за ову намену у износу од 16.300.000,00 динара, планирана су Одлуком о буџету општине Владичин Хан за 2024. годину („Службени гласник града Врања“ број 29/23) у оквиру раздела 5. Општинска управа, функција 810, Програм 14 – Развој спорта и омладине, позиција 108, економска класификација 481 дотације невладиним организацијама.

 На основу предлога Комисије за оцену годишњих и посебних програма из области спорта, Општинско веће општине Владичин Хан одлучило је о одобрењу годишњих и посебних програма, те су подносиоцу програма из овог решења, додељена средства, као у диспозитиву.

У складу са чланом 14. и 32. Правилника о одобравању и финасирању програма којима се задовољавају потребе и интереси грађана у области спорта у општини Владичин Хан, подносилац програма Женски одбојкашки клуб „Морава“ дужан је да усклади финансијски план програма и план реализације програмске активности са висином додељених средстава и исти достави Општинском већу општине Владичин Хан пре закључења уговора о реализацији програма, а пренос одобрених средстава вршиће се преко посебног жиро рачуна, који Женски одбојкашки клуб „Морава“ има код локалне Управе за трезор и који ће се користити искључиво за средства из буџета општине Владичин Хан.

На основу напред наведеног одлучено је као у диспозитиву решења.

**УПУТСТВО О ПРАВНОМ СРЕДСТВУ**: Ово решење је коначно. Против истог може се покренути тужбом управни спор пред Управним судом у Београду – Одељење у Ниш у року од 30 дана од дана пријема истог.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-11/4-3/24-III**

 **ПРЕДСЕДНИК**

 **Горан Младеновић**